***Приложение № 9 към Условия за изпълнение***

**Документи за междинно и окончателно плащане**

**Примерен/предварителен списък**

*Списъкът на документи е примерен и подлежи на изменение и допълване в съответствие с изискванията на ДФ „Земеделие” и сключения административен договор с кандидата.*

*Към датата на обявяване на първи прием по мярката на сайта на ДФЗ (http://www.dfz.bg/bg/prsr-2014-2020/merki-podpomagane/ Подмярка 19.2.) е публикуван документ Приложение 8 „ДОКУМЕНТИ КЪМ ИСКАНЕ ЗА МЕЖДИННО/ОКОНЧАТЕЛНО ПЛАЩАНЕ ПО ПОДМЯРКА 19.2”, който се отнася за всички мерки по стратегиите за ВОМР на МИГ, финансирани чрез ПРСР 2014-2020 г., и може да бъде използван от страна на потенциалните кандидати за информация .*

*Документът е приложен към настоящите Условия за изпълнение под номер 9а.*

**А. Общи документи:**

1. Искане за плащане (по образец).

2. Нотариално заверено изрично пълномощно, в случай че документите не се подават лично от бенефициента на помощта.

3. Документ, удостоверяващ представителната власт на законния представител на бенефициент, създаден по Закона за Селскостопанската академия - важи за юридическите лица, създадени по Закона за Селскостопанската академия.

4. Копие от удостоверение от Държавната комисия за стоковите борси и тържищата за регистрация на пазар на производители (в случай на бенефициент, който е пазар на производители).

5. Свидетелство за съдимост от бенефициента - физическо лице, или на представляващия бенефициента едноличен търговец, търговско дружество или юридическо лице и член/ове на управителния им орган, както и временно изпълняващ такава длъжност, включително прокурист или търговски пълномощник, както и от лицата с правомощия за вземане на решения или контрол по отношение на кандидата/бенефициента на помощта, издадено най-рано 4 месецапреди датата на подаване на искането за плащане.

6. Декларация за обстоятелствата по чл. 4а от Закона за малките и средните предприятия (по образец, утвърден от министъра на икономиката~~.~~

7. Декларация по образец (в случай че бенефициентът на помощта няма регистрация по ЗДДС), че бенефициентът няма да упражни правото си на данъчен кредит за активи и услуги, финансирани от ПРСР 2014 - 2020 г.

8. Документ за собственост или ползване на земята или заповеди по чл. 37в, ал. 4, 10 и 12 ЗСПЗЗ, която участва при изчисляването на минималния стандартен производствен обем - важи в случай, че няма регистрирана обработваема земя в ИСАК за текущата към датата на искането за плащане стопанска година.

9. Счетоводен баланс за годината, предхождаща годината на подаване на искането за плащане, съгласно Закона за счетоводството (ЗС).

10. Счетоводен баланс към последен приключен междинен период преди датата на подаване на искането за плащане съгласно ЗС.

11. Отчет за приходите и разходите за годината, предхождаща годината на подаване на искането за плащане, съгласно ЗС.

12. Отчет за приходите и разходите към последен приключен междинен период преди датата на подаване на искането за плащане съгласно ЗС.

13. Справка за дълготрайните активи към счетоводния баланс за годината, предхождаща годината на подаване на искането за плащане, съгласно ЗС.

14. Справка за дълготрайните активи към счетоводния баланс към последен приключен междинен период преди датата на подаване на искането за плащане съгласно ЗС.

15. Копие на извлечение от инвентарна книга или разпечатка от счетоводната система на бенефициента на помощта, доказващо заприхождаването на финансирания актив.

16. Копие от лицензи, разрешения и/или документ, удостоверяващ регистрацията за дейностите и инвестициите по проекта, за които се изисква лицензиране, разрешение и/или регистрация за извършване на дейността/инвестицията съгласно българското законодателство.

17. Декларация по образец, че предприятието отговаря на изискванията за опазване на околната среда, включително намаляване на вредни емисии и отпадъци, съгласно Закона за опазване на околната среда .

18. Декларация по образец, че предприятието на бенефициента на помощта отговаря на изискванията за подобряване на безопасността и хигиенните условия на производство и труд съгласно Закона за здравословни и безопасни условия на труд.

19. Договор за услуги/работи/доставки за всеки обект на инвестицията с детайлно описание на техническите характеристики, цена в лева или евро, срок, количество и начин на доставка, ведно с подробна количествено-стойностна сметка, която да е на хартиен и електронен носител. В договорите се описва ДДС.

20. Приемно-предавателен протокол на хартиен и електронен носител между доставчика/изпълнителя и бенефициента на помощта за доставената стока/услуга, обект на инвестицията, съдържащ подробно описание на техническите характеристики.

21. Декларация от всеки доставчик, че активите, предмет на инвестиция, не са втора употреба съдържаща индивидуализиращи данни (напр. марка, модел, серийни номера, номер на рама, номер на двигател, номер/дата на договор за доставка).

22. Декларация от бенефициента на помощта за наличие или липса на двойно финансиране за същата инвестиция по други национални и/или европейски програми.

23. Договор за финансов лизинг с приложен към него погасителен план за изплащане на лизинговите вноски (в случаите на финансов лизинг).

24. Първични счетоводни документи (напр. фактури), доказващи извършените разходи.

25. Копие от Платежно нареждане, прикрепено към всяка фактура, което да доказва плащане от страна на бенефициента на помощта, заверенo от обслужващата банка.

26. Пълно банково извлечение от деня на извършване на плащането, доказващо плащане от страна на бенефициента на помощта,заверенo от обслужващата банка.

27. Договори за доставка с описани количества и цени на земеделски продукти като доказателство за спазване на изискванията/критериите от Условията за кандидатстване.

28. Застрахователна полица за всички активи - предмет на инвестицията в полза на Разплащателната агенция, валидна за срок минимум 12 месеца, ведно с опис на имуществото при застраховане на машини, съоръжения, оборудване и прикачен инвентар и покриваща всички посочени в договора за финансово подпомагане рискове за съответния вид инвестиция.

28. Квитанция/платежно нареждане за изцяло платена застрахователна премия за срока на застраховката, придружена/о от пълно дневно извлечение (в случай че плащането е извършено по банков път).

**Б. Специфични документи според предмета на инвестиция**

**1. Закупуване на машини, съоръжения, оборудване, включително и компютърен софтуер**

1.1. Протокол за проведена 72-часова проба при експлоатационни условия в случаите, когато се изисква съгласно действащата нормативна уредба.

**2. Придобиване на патентни права и лицензии**

2.1. Копие от издаден от Патентното ведомство патент, който е предмет на закупуване от бенефициента на помощта.

2.2. Лицензионен договор, вписан в Патентното ведомство, или друг документ, удостоверяващ правото на ползване на патент от бенефициента на помощта, за срок не по-малък от 5 години от датата на подписване на договора с РА, с описани финансови условия.

**3. Изграждане и/или модернизиране на сгради за целите на проекта**

3.1. Констативен акт за установяване годността за приемане на строежа (частта, етапа от него) при предаването на строежа и строителната документация от строителя на възложителя (образец № 15 съгласно Наредба № 3 от 31.07.2003 г. за съставяне на актове и протоколи по време на строителството) - при кандидатстване за окончателно плащане.

3.2. Протокол за установяване годността за ползване на строежа (частта, етапа от него) (образец № 16 съгласно Наредба № 3 от 2003 г.) - при кандидатстване за окончателно плащане (в зависимост от характера на инвестицията).

3.3. Разрешение за ползване за строежите от първа, втора и трета категория, издадено от органите на Дирекцията за национален строителен контрол, при условия и по ред, определени в наредба на министъра на регионалното развитие и благоустройството - при кандидатстване за окончателно плащане.

3.4. Удостоверение за въвеждане в експлоатация за строежите от четвърта и пета категория от органа, издал разрешението за строеж - при кандидатстване за окончателно плащане.

3.5. Обобщен приемно-предавателен протокол на хартиен и електронен носител между бенефициента на помощта и изпълнителя за всички видове изпълнени и приети строително-монтажни работи.

3.6. Писмо-обосновка и подробна количествено-стойностна сметка (на хартиен и електронен носител) от строителя, детайлно изясняваща обстоятелствата, наложили извършването на допълнителни строително-монтажни дейности (когато е приложимо).

3.7. Заповед за изменяне на количествено-стойностна сметка, вариационна заповед, книга на обекта, одобрена от лицето, упражняващо строителен надзор, и възложителя (когато е приложимо).

**4. За дейности, насочени към предоставяне на социални услуги в общността, съгласно чл. 36, ал. 2 от Правилника за прилагане на Закона за социално подпомагане**

Към заявка за окончателно плащане се прилага копие от удостоверение по образец, утвърден от изпълнителния директор на Агенцията за социално подпомагане, за вписване на бенефициента като доставчик на социална услуга в регистъра към Агенцията за социално подпомагане или лиценз, издаден от Държавната агенция за закрила на детето за услуги предоставяни на деца.

**5. За дейности, насочени към предоставяне на здравни услуги**

За дейности, насочени към предоставяне на здравни услуги в лечебни заведения за извънболнична помощ и хосписи, към датата на подаване на заявка за окончателно плащане бенефициентът трябва да фигурира в регистъра на съответната регионална здравна инспекция, на чиято територия се намира лечебното заведение, съгласно чл. 40 и 41 от Закона за здравето.

**6. За дейности, насочени към упражняване на ветеринарномедицинска практика и ветеринарномедицински аптеки**

За дейности, насочени към упражняване на ветеринарномедицинска практика и ветеринарномедицински аптеки, към датата на подаване на заявка за окончателно плащане бенефициентът трябва да удостовери съответствие с разпоредбите на Закона за ветеринарномедицинската дейност.

**В. Документи за съответствие с критериите за подбор, за които е получено предимство пред други кандидати**

Документи, доказващи изпълнението или поддържането на съответствие с критериите, по които проектното ппредложение е получило точки при оценката на етап ТФО към датата на искане за плащане и в периода на мониторинг.